hotchpotch/miracl-hf-unified huggingface dataset:
Chris Diamantopoulos
Christopher "Chris" Diamantopoulos (amezaliwa tar. 9 Mei 1975) ni mwigizaji wa filamu na mchekeshaji kutoka nchini Marekani.
Kari Wahlgren
Kari Wahlgren (amezaliwa tar. 13 Julai, 1977) ni mwigizaji wa filamu kutoka nchini Marekani.
Fred Tatasciore
Frederick "Fred" Tatasciore ni mwigizaji wa filamu na mchekeshaji kutoka nchini Marekani.
Ubadilishaji msimbo
Ubadilishaji msimbo ni kitendo cha mtu anayezungumza lugha fulani kumalizia tungo kwa lugha nyingine ambayo ni tofauti na aliyoanzia kuzungumza. Hali hii hutokana na uwililugha; yaani mtu kuwa na ujuzi wa lugha mbili sawasawa.
Mfano wa ubadilishaji msimbo:
Uongozi
Uongozi ni mamlaka au karama ya kuwaonyesha watu njia kwa vitendo.
Kipimo cha uongozi ni jinsi gani kiongozi anaweza kuleta ushawishi kwa watu na kufikia maendeleo yaliyotarajiwa.
Kiongozi bora hana muda wa kulalamika bali anatafuta ufumbuzi wa matatizo ya wananchi au watu walio chini yake. Kiongozi wa kweli akiongea, watu husikiliza.
Uongozi ni dhana, taaluma inayompa mhusika madaraka na uwezo wa kuwawezesha wale wanaongozwa naye kuunganisha nguvu, stadi na vipaji vyao na kuvitumia ili kufikia malengo yao. Kuongoza ni kujua lengo la wale wanaoongozwa na njia ya kufikia lengo lao.
Uongozi ni dhana, taaluma anayopewa mhusika katika kuwaongoza wale waliohitaji kusimamiwa au walioamuliwa kusimamiwa katika kufanikisha jambo fulani kwa maslahi ya wote au ya mtu mmoja mmoja.
i) Kuna njia nyingi za kuainisha uongozi lakini njia ya msingi ni kuangalia jinsi kiongozi alivyoingia madarakani na utaratibu wake wa kuongoza.
ii) Katika viongozi wapo Wafalme, Marais, Mawaziri, Watemi, Machifu, Wakurugenzi n.k.
iii) Viongozi hawa wote tunaweza kuwagawa katika mafungu yafuatayo kutokana na jinsi walivyoingia madarakani na namna wanavyoongoza kama ifuatavyo:
iv) Kiongozi anayeingia madarakani kwa mojawapo ya njia zilizotajwa hapa juu anaweza kutumia mtindo wake wa uongozi. Ipo mitindo mbalimbali ya uongozi:
Viongozi wanaochaguliwa mara nyingi huwa wanapewa muda wa kuongoza, na wale viongozi wanaojiteua hujipatia wao wenyewe muda wa kuongoza au hata hapo watakapoamua kuachia madaraka.
i. Awe na ufahamu.
Kiongozi ni lazima awe na ufahamu mkubwa juu ya taasisi anayoiongoza, malengo yake, mazingira na matatizo yake.
ii. Awe mwaminifu.
Kila taasisi inalenga kufikia shabaha fulani. Ni wajibu wa kiongozi kuwaongoza wanataasisi ili wafikie malengo yao. Kwa hiyo kiongozi ni lazima aweze kubuni mikakati na mbinu zitakazoiwezesha taasisi anayoongoza kufikia malengo yake.
iii. Awe na maadili mema.
Kiongozi ni lazima akubalike katika jamii na taasisi anayoiongoza. Ili akubalike hana budi kuzingatia maadili ya msingi ya jamii na taasisi yake. Kiongozi mwongo, mlevi, mvivu, asiye mwaminifu n.k. hawezi kuwa kiongozi mzuri.
iv. Amche Mungu.
v. Awe anakubalika na watu anaowaongoza.
vi. Awe anaongoza watu katika misingi bora ya uongozi bila kujali jinsia, rangi, dini wala kabila.
vii. Awe anakubali kushauriwa ua kupokea ushauri kutoka kwa wengine.
Viii. Awe ana uwezo wa kujifunza kutoka kwa watu wengine waliofanikiwa.
Filamu za Hood
Filamu za Hood (kutoka Kiingereza: Hood film) ni aina ya filamu yenye asili ya Marekani hasa mwishoni mwa miaka ya 1980 na mwanzoni mwa miaka ya 1990. Ndani yake huhusisha hasa mambo ya mjini kama vile muziki wa hip hop, wahuni wa mtaani, ubaguzi wa rangi, umaskini, na matatizo ya Wamarekani Weusi hasa vijana jinsi wanavyopata shida na jamii ya Kizungu. Filamu za namna hiyo huhusisha hasa waigizaji wa Kiafrika-Kiamerika.
Mfano halisi wa filamu za aina hii ni kama vile "Boyz n the Hood" na "Menace II Society", ambazo mtindo wake wa hadithi almanusura iupe umaarufu kupindukia mchezo huu. Mwanzoni mwa miaka ya 1996, lakini, filamu za Hood zilionekana kama chombo cha watengenezaji filamu weusi kinachohaha kukwepa tofuati bayana ya ufananisho wa filamu za Kizungu. 
Mtindo huu pia ulikuja kugezewa tena na filamu kama vile "Don't Be a Menace to South Central While Drinking Your Juice in the Hood".
Filamu za Kiingereza za mtindo huu nazo zilipata kufanywa, kama vile "Bullet Boy". Filamu za Kifaranza za mtindo huo nazo zimefanya, "La Haine", "Ma 6-T va crack-er", "Yamakasi" na "Banlieue 13" nazo ni mifano ya mtindo huu.
John Singleton, Mario Van Peebles, Hughes Brothers, na Spike Lee ni mifano tosha ya waongozaji wa filamu za namna hii.
Insha kadha wa kadha ziliandikwa kuhusu mtindo huu na Paula J. Massood, ambaye kwa sasa ni mwalimu katika Brooklyn College.
Mwaka wa 1992 insha kuhusu masuala ya uigizaji wa sinema, mchambuzi wa Kikanada Rinaldo Walcott amegundua msingi wa filamu za Hood ni kutaka kuonesha ujanadume, au kurudisha heshima ya utu wa mtu mweusi".
Kiaizi ya Aproumu
Kiaizi-Aproumu ni lugha ya Kiniger-Kongo nchini Cote d'Ivoire inayozungumzwa na Waaizi. Mwaka wa 1999 idadi ya wasemaji wa Kiaizi-Aproumu imehesabiwa kuwa watu 6500. Kufuatana na uainishaji wa lugha kwa ndani zaidi, Kiaizi-Aproumu iko katika kundi la Kikru.
Kiaizi ya Mobumrin
Kiaizi-Mobumrin ni lugha ya Kiniger-Kongo nchini Cote d'Ivoire inayozungumzwa na Waaizi. Mwaka wa 1999 idadi ya wasemaji wa Kiaizi-Mobumrin imehesabiwa kuwa watu 2000. Kufuatana na uainishaji wa lugha kwa ndani zaidi, Kiaizi-Mobumrin iko katika kundi la Kikru.
Kiaizi ya Tiagbamrin
Kiaizi-Tiagbamrin ni lugha ya Kiniger-Kongo nchini Cote d'Ivoire inayozungumzwa na Waaizi. Mwaka wa 1999 idadi ya wasemaji wa Kiaizi-Tiagbamrin imehesabiwa kuwa watu 9000. Kufuatana na uainishaji wa lugha kwa ndani zaidi, Kiaizi-Tiagbamrin iko katika kundi la Kikru.
Kibakwe (lugha)
Kibakwé ni lugha ya Kiniger-Kongo nchini Cote d'Ivoire inayozungumzwa na Wabakwé. Mwaka wa 1993 idadi ya wasemaji wa Kibakwé imehesabiwa kuwa watu 10,300. Kufuatana na uainishaji wa lugha kwa ndani zaidi, Kibakwé iko katika kundi la Kikru.
Kibambara
Kibambara ni lugha ya Kiniger-Kongo nchini Mali inayozungumzwa na Wabambara; tena ni lugha ya taifa ya Mali. Mwaka wa 1995 idadi ya wasemaji wa Kibambara nchini Mali imehesabiwa kuwa watu 2,700,000. Pia kuna wasemaji nchini Cote d'Ivoire, Burkina Faso, Senegal, Gambia, Mauritania na Guinea. Kufuatana na uainishaji wa lugha kwa ndani zaidi, Kibambara iko katika kundi la Kimande.
Kibeti (Cote d'Ivoire)
Kibeti (pia Kieotile) ni lugha ya Kiniger-Kongo nchini Cote d'Ivoire inayozungumzwa na Wabeti. Isichanganywe na lugha ya Kibeti nchini Kamerun. Mwaka wa 1999 idadi ya wasemaji wa Kibeti imehesabiwa kuwa watu 200 tu. Wabeti wengi wameanza na kuzidi kutumia lugha ya Kianyin badala ya Kibeti. Kufuatana na uainishaji wa lugha kwa ndani zaidi, Kibeti iko katika kundi la Kikwa.
Kikoro (Cote d'Ivoire)
Kikoro ni lugha ya Kiniger-Kongo nchini Cote d'Ivoire inayozungumzwa na Wakoro. Mwaka wa 1999 idadi ya wasemaji wa Kikoro imehesabiwa kuwa watu 40,000. Kufuatana na uainishaji wa lugha kwa ndani zaidi, Kikoro iko katika kundi la Kimande.
Kiloma (Cote d'Ivoire)
Kiloma ni lugha ya Kiniger-Kongo nchini Cote d'Ivoire inayozungumzwa na Waloma. Isichanganywe na lugha ya Kiloma nchini Liberia. Mwaka wa 2000 idadi ya wasemaji wa Kiloma imehesabiwa kuwa watu 8010. Kufuatana na uainishaji wa lugha kwa ndani zaidi, Kiloma iko katika kundi la Kigur.
Kinyabwa
Kinyabwa ni lugha ya Kiniger-Kongo nchini Cote d'Ivoire inayozungumzwa na Wanyabwa. Mwaka wa 1993 idadi ya wasemaji wa Kinyabwa imehesabiwa kuwa watu 42,700. Kufuatana na uainishaji wa lugha kwa ndani zaidi, Kinyabwa iko katika kundi la Kikru.
Kinyabwa]
na pia asili ni huko africa magharibi
Kitoura (Cote d'Ivoire)
Kitoura ni lugha ya Kiniger-Kongo nchini Cote d'Ivoire inayozungumzwa na Watoura. Mwaka wa 1993 idadi ya wasemaji wa Kitoura imehesabiwa kuwa watu 38,500. Kufuatana na uainishaji wa lugha kwa ndani zaidi, Kitoura iko katika kundi la Kimande.
Orodha ya lugha za Liberia
Orodha hii inaorodhesha lugha za Liberia:
Orodha ya lugha za Sierra Leone
Orodha hii inaorodhesha lugha za Sierra Leone:
Orodha ya lugha za Guinea
Orodha hii inaorodhesha lugha za Guinea:
Orodha ya lugha za Burkina Faso
Orodha hii inaorodhesha lugha za Burkina Faso:
Orodha ya lugha za Gambia
Orodha hii inaorodhesha lugha za Gambia:
Orodha ya lugha za Guinea-Bisau
Orodha hii inaorodhesha lugha za Guinea-Bisau:
Orodha ya lugha za Mali
Orodha hii inaorodhesha lugha za Mali:
Orodha ya lugha za Senegal
Orodha hii inaorodhesha lugha za Senegal:
Kiingereza ya Liberia
Kiingereza ya Liberia ni lugha ya pijini nchini Liberia. Ingawa idadi ya watu ambao wamejifunza Kiingereza ya Liberia kama lugha yao ya kwanza haijulikani, mwaka wa 1984 idadi ya watumiaji wa Kiingereza ya Liberia kama lugha ya biashara imehesabiwa kuwa watu milioni moja na nusu.
Kikpelle (Liberia)
Kikpelle ni lugha ya Kiniger-Kongo nchini Liberia inayozungumzwa na Wakpelle. Lugha ni tofauti na lugha ya Kikpelle inayozungumzwa nchini Guinea. Mwaka wa 1991 idadi ya wasemaji wa Kikpelle nchini Liberia imehesabiwa kuwa watu 487,000. Kufuatana na uainishaji wa lugha kwa ndani zaidi, Kikpelle iko katika kundi la Kimande.
Kiloma (Liberia)
Kiloma ni lugha ya Kiniger-Kongo nchini Liberia inayozungumzwa na Waloma. Isichanganywe na lugha ya Kiloma nchini Cote d'Ivoire. Mwaka wa 2006 idadi ya wasemaji wa Kiloma imehesabiwa kuwa watu 165,000. Kufuatana na uainishaji wa lugha kwa ndani zaidi, Kiloma iko katika kundi la Kimande.
Chris Pine
Chris Pine (amezaliwa tar. 26 Agosti 1980) ni mwigizaji wa filamu na tamthilia kutoka nchini Marekani.
Sadaka
Sadaka ni toleo la chochote, kama vile chakula, vitu au wanyama, kwa lengo la juu, hasa la kidini, kwa mfano kumheshimu Mungu na kujiombea fadhili fulani toka kwake.
Kama sadaka inaendana na uchinjaji wa binadamu au mnyama inaweza kuitwa kafara.
Kimende (Sierra Leone)
Kimende ni lugha ya Kiniger-Kongo nchini Sierra Leone na Liberia inayozungumzwa na Wamende. Mwaka wa 2006 idadi ya wasemaji wa Kimende nchini Sierra Leone imehesabiwa kuwa watu milioni moja na nusu. Pia kuna wasemaji 19,700 nchini Liberia. Kufuatana na uainishaji wa lugha kwa ndani zaidi, Kimende iko katika kundi la Kimande.
Taylor Lautner
Taylor Lautner (amezaliwa tar. 11 Februari 1992) ni mwigizaji wa filamu na tamthilia kutoka nchini Marekani.
Jacques Paul Migne
Jacques Paul Migne (Saint-Flour 25 Oktoba 1800 - Paris 24 Oktoba 1875) alikuwa padri kutoka Ufaransa.
Ni maarufu hasa kwa kukusanya na kuchapisha maandishi ya kale ya mababu wa Kanisa na ya mapapa, pamoja na kuandika mwenyewe vitabu vya teolojia.
Matoleo yake maarufu ni hasa Patrologia Latina na Patrologia Graeca.
Kikono (Sierra Leone)
Kikono ni lugha ya Kiniger-Kongo nchini Sierra Leone inayozungumzwa na Wakono. Kisichanganywe na lugha ya Kikono nchini Nigeria. Mwaka wa 2006 idadi ya wasemaji wa Kikono imehesabiwa kuwa watu 205,000. Kufuatana na uainishaji wa lugha kwa ndani zaidi, Kikono kiko katika kundi la Kimande.
Shakira
Shakira Isabel Mebarak Ripoll (alizaliwa 2 Februari 1977), au Shakira kulingana na eneo mtaalamu music, dalampenyanyi, mtunzi, mwanamuziki, mtayarishaji wa rekodi, dancer na philanthropist Colombiaidd kuonekana katika nyanja ya muziki nchini Colombia na Amerika ya Kusini katika miaka ya 1900 mapema.
Alizaliwa na kukulia katika Barranquilla, Colombia, Shakira kutumika mengi ya fedha kufanya nyimbo katika shule ya roch and roll, Kilatini, na Mashariki ya Kati maisha, ikiwa ni pamoja na ubadilishaji wa foladdawnsio 'na wewe mwenyewe.
Shakira ni msemaji wa Kihispania, na anaongea kwa ufasaha Kiingereza na Kireno, na kidogo pia Kiitalia, Kifaransa na Kiarabu.
Patrick wa Ireland
Patrick wa Ireland (kwa Kilatini Patricius) aliishi kuanzia mwaka 387 hivi hadi tarehe 17 Machi 461 (wengine wanasema 493).
Ni maarufu kama Mkristo kutoka Uingereza aliyepata kuwa mmisionari mkuu wa Ireland na anaheshimiwa kama mtakatifu msimamizi wa kisiwa hicho.
Sikukuu yake inaadhimishwa tarehe ya kifo chake.
Kati ya maandishi yake, zimetufikia barua mbili, ambamo tunapata habari za kuaminika juu yake, tofauti na nyingine nyingi ambazo zinatia shaka.
Alipokuwa na umri wa miaka 16 hivi huko Wales, alitekwa na maharamia kutoka Ireland na kufanywa mtumwa kisiwani huko.
Baada ya miaka 6 alifaulu kukimbia na kurudi kwenye familia yake.
Lakini akajisikia wito wa kuinjilisha wakazi wa kisiwa hicho, hivyo baada ya kujiandaa katika monasteri ya Ufaransa akarudi huko kama askofu akafanya kazi hasa kaskazini na magharibi katika karne ya 5.
Kristo uwe nami, Kristo uwe ndani mwangu,
Kristo nyuma yangu, Kristo mbele yangu,
Kristo karibu nami, Kristo ili unitawale,
Kristo, ili unifariji na kunifundisha,
Kristo pamoja nami, Kristo juu yangu,
Kristo katika amani, Kristo katika hatari,
Kristo moyoni mwa wote wanaonipenda,
Kristo mdomoni mwa rafiki na mgeni.
Antoni Maria Zakaria
Antoni Maria Zakaria au kwa Kiitalia Antonio Maria Zaccaria (Cremona, 1502 - Cremona, 5 Julai 1539) alikuwa padri na tabibu kutoka Italia kaskazini.
Alianzisha shirika la Makleri wa Mt. Paulo, maarufu kama Wabarnaba.
Alitangazwa na Papa Leo XIII kuwa mwenye heri tarehe 3 Januari 1890, tena mtakatifu tarehe 15 Mei 1897. Sikukuu yake huadhimishwa tarehe ya kifo chake.
Wabarnaba
Wabarnaba ni jina linalotumika kwa kawaida kuwataja watawa wa shirika la Makleri wa Mt. Paulo (kwa Kilatini "Clerici Regulares Sancti Pauli", kifupi B.) ambalo lilianzishwa na mtakatifu Antoni Maria Zakaria na wenzake wawili mwaka 1530 likakubalika mwaka 1533.
Watakatifu wengine wa shirika hilo ni Aleksanda Sauli na Fransisko Bianchi.
Charbel Makhlouf
Charbel Makhluf, kwa Kiarabu مار شربل, M (8 Mei 1828 – 24 Desemba 1898), aliitwa kwanza Youssef Antoun Makhlouf alipozaliwa huko Bekaa Kafra katika nchi ya Lebanon kaskazini mpaka akawa mmonaki wa Kanisa la Wamaroni, halafu pia padri.
Papa Paulo VI alimtangaza mwenye heri tarehe 5 Desemba 1965, halafu mtakatifu tarehe 9 Oktoba 1977.
Dominiko Savio
Dominiko Savio (; Riva presso Chieri, 2 Aprili 1842 – Castelnuovo Don Bosco, 9 Machi 1857) alikuwa mvulana wa Italia aliyelelewa na John Bosco.
Akiwa anasomea upadri aliugua na hatimaye akafariki dunia katika umri wa miaka 14 tu.
Mlezi wake aliandika kitabu juu yake ("Maisha ya Dominiko Savio") ambacho kilichangia sana kumfanya ajulikane na hatimaye atangazwe na Papa Pius XII kwanza mwenye heri tarehe 5 Machi 1950, halafu mtakatifu tarehe 12 Juni 1954.
Eusebius wa Vercelli
Eusebius wa Vercelli (kisiwa cha Sardinia, 2 Machi 283 hivi – Vercelli, 1 Agosti 371) alikuwa askofu wa Kanisa Katoliki katika karne ya 4 nchini Italia.
Alikusanya mapadri wa jimbo lake kuishi kimonaki.
Pamoja na Atanasi wa Aleksandria alitetea imani katika umungu wa Yesu dhidi ya Waario.
Anaheshimiwa kama mtakatifu. Sikukuu yake ni tarehe 2 Agosti.
Ranko Matasović
Ranko Matasović (amezaliwa 14 Mei 1968) ni mtaalamu wa isimu, isimu linganishi na lugha za Kihindi-Kiulaya nchini Kroatia.
Zake maeneo ya uwezo ni: lugha za Kihindi-Kiulaya, lugha za Kislavoni‎ na Kikroatia na lugha za Kikelti,
Fransisko Antoni Fasani
Fransisko Antoni Fasani (Lucera 6 Agosti 1681 - Lucera 29 Novemba 1742) alikuwa padri wa utawa wa Ndugu Wadogo Wakonventuali kutoka Italia kusini.
Alitangazwa na Papa Pius XII kuwa mwenye heri tarehe 15 Aprili 1951, halafu tarehe 13 Aprili 1986 Papa Yohane Paulo II alimtangaza kuwa mtakatifu.
Yosefu wa Kopertino
Yosefu wa Kopertino (Copertino 17 Juni 1603 – Osimo 18 Septemba 1663) alikuwa padri wa utawa wa Ndugu Wadogo Wakonventuali.
Mtu wa sala hasa, alijaliwa karama za pekee, hasa ile ya kuelea hewani kwa muda mrefu wakati wa kutoka nje ya nafsi.
Alitangazwa na Papa Benedikto XIV kuwa mwenye heri tarehe 24 Februari 1753, halafu Papa Klement XIII alimtangaza mtakatifu tarehe 16 Julai 1767.
Malaika Gabrieli
Katika dini zinazotaka kufuata imani ya Abrahamu, Gabrieli (kwa Kiebrania גַּבְרִיאֵל|Gavri'el|Gaḇrîʼēl, "Mungu ni nguvu yangu"; kwa Kiarabu جبريل, "Jibrīl" or جبرائيل "Jibrāʾīl") ni malaika aliyetumwa na Mungu kuleta ujumbe wa pekee.
Kwa sababu hiyo Wakatoliki wanamheshimu kama malaika mkuu pamoja na malaika Mikaeli na malaika Rafaeli, hasa tarehe 29 Septemba.
Wakristo wengine pia wanamheshimu kwa kupasha habari ya kutungwa kwa Yohane Mbatizaji, halafu kwa Yesu inavyosimuliwa na Injili ya Luka.
Waislamu pia wanamheshimu kwa ajili hiyo na kwa kumletea Mtume Muhammad ufunuo wa Kurani.
Kwa mara ya kwanza jina lake liliandikwa katika kitabu cha Danieli.
Malaika mkuu
Malaika mkuu (kwa Kigiriki ἀρχάγγελος "arkh- + angelos")ni jina la heshima kwa baadhi ya malaika wenye hadhi ya juu kati ya viumbe vya kiroho.
Msingi wa imani hiyo ni kwamba kila malaika ameumbwa peke yake na tofauti na wengine wote, na kwamba katika kumtumikia Mungu aliyewaumba wanashirikiana kwa ngazi.
Biblia ya Kikristo inatumia jina hilo mara mbili: katika Waraka wa kwanza kwa Wathesalonike 4:16 na katika Waraka wa Yuda 1:9, ambapo linamhusu malaika Mikaeli.
Malaika Mikaeli
Malaika Mikaeli (kwa Kiebrania מִיכָאֵל, "Micha'el" au "Mîkhā'ēl", maana yake "Nani kama Mungu"; kwa Kigiriki Μιχαήλ, "Mikhaḗl"; kwa Kiarabu ميخائيل, "Mīkhā'īl") anaheshimiwa kama malaika mkuu katika imani ya dini za Uyahudi, Ukristo na Uislamu.
Katika Biblia ya Kiebrania anatajwa mara tatu katika Kitabu cha Danieli.
Katika Agano Jipya la Biblia ya Kikristo anatajwa katika Waraka wa Yuda na katika Kitabu cha Ufunuo.
Malaika Rafaeli
Malaika Rafaeli (kwa Kiebrania רָפָאֵל, "Rāfāʾēl", "Mungu anaponya" au "Mungu, ponya!") ni malaika anayetajwa na Kitabu cha Tobiti katika Deuterokanoni. Kwa hiyo anaheshimiwa na madhehebu yanayokubali kitabu hicho kama sehemu ya Biblia.
Katika Uislamu ni sawa na malaika Israfili.
Camp Mulla
Camp Mulla ni kikundi cha hip hop kutoka Nairobi, Kenya.
Kikundi hiki kimepata mashabiki wengi kwa muda mfupi, kwa sasa wakiwa na zaidi ya mashabiki 30,000 katika Facebook, wafwasi 29,000 Twitter (zaidi kuliko msanii mkenya maarufu yeyote) na zaidi ya wafwasi 150 katika SoundCloud.
Vietnam Airlines
Vietnam Airlines ni kampuni ya ndege ya taifa ya Vietnam yenye makao makuu jijini Hanoi. Kampuni hii ilianza kufanya kazi zake mwaka 1996 baada ya kuvunjika kwa Tong cong ty hang khong Vietnam kulikopelekea kuvunjika kwa "Hang hang khong Vietnam". Hivi sasa kampuni hii inatoa huduma barani Asia, Ulaya na Australia. Kampuni hii ina safari nyingi za ndege nje ya Asia kuliko kampuni yoyote barani Asia. Kampuni hii ilikuwa ikimilikiwa asilimia 100 na serikali ya Kenya mpaka mwaka 1996.
Andrew Garfield
Andrew Garfield (amezaliwa tar. 20 Agosti 1983) ni mwigizaji wa filamu na tamthilia kutoka nchini Marekani.
Kereng'ende (mdudu)
Kereng'ende ni wadudu wakubwa wa oda Odonata (odontos = -enye meno) wenye mabawa makubwa maangavu. Kwa asili jina hili limetumika kwa spishi nyekundu. Lakini kwa sababu hakuna jina jingine kwa wadudu hawa, inapendekezwa kutumia jina hili kwa spishi zote za Odonata.
Kereng'ende ni wadudu mbuai ambao huwinda wadudu wengine. Kwa sababu ya hiyo macho yao ni makubwa. Wanaweza kuruka nyepesi sana na kuzingazinga, lakini wanaweza kuangama angani pia.
It's a Shame (My Sister)
"It's a Shame (My Sister)" ni wimbo wa mwaka wa 1990 uliorekodiwa na mwimbaji wa Kiingereza Monie Love, akishirikiana na True Image. Hii ilikuwa single ya pili kutoka katika albamu yake ya kwanza ya "Down to Earth", na ilitolewa mwishoni mwa miaka ya 1990 huko nchini Ujerumani na Uingereza mwanzoni mwa mwaka wa 1991 na nchi zingine za Ulaya.
Wimbo umechukuwa sampuli ya wimbo wa The Spinners' "It's a Shame" uliotungwa kwa ajili ya bendi hiyo ambao ulitungwa na Stevie Wonder, na ulipata mafanikio kadha wa kadha, hasa nchini Switzerland ambapo ilifika nafasi ya 6 na kubakia katika chati hizo kwa majuma yasiyopungua 21. Kwa nchini Marekani, wimbo huu ulikuwa wimbo pekee wa Monie Love kupata kutambulika kisawasawa, umefikia nafasi ya 26. "It's a Shame (My Sister)" pia ulichukua nafasi ya pili katika chati za dance za Marekani.
Kirukanjia wa Afrika
Virukanjia wa Afrika ni wanyama wadogo wa nusufamilia Myosoricinae katika familia Soricidae wanaofanana na vipanya, lakini virukanjia si wagugunaji (oda Rodentia). Spishi hizi zinatokea Afrika kusini kwa Sahara tu lakini hawa si spishi pekee za Afrika. Kuna spishi nyingi nyingine za virukanjia katika Afrika walio wanafamilia wa nusufamilia Crocidurinae (virukanjia meno-meupe). Hula wadudu na nyungunyungu hasa lakini mbegu na makokwa pia. Meno yao yamechongoka yenye ncha kali. Rangi yao ni nyeusi, kijivu au kahawia.
Fransisko Solano
Fransisko Solano, O.F.M. (Montilla, Córdoba, 10 Machi 1549 - Lima, 14 Julai 1610) alikuwa mtawa wa urekebisho wa Wareformati wa shirika la Ndugu Wadogo na padri wa Kanisa Katoliki kutoka Hispania alifanya umisionari katika nchi mbalimbali za Amerika Kusini na hatimaye kufariki katika mji mkuu wa Peru ya leo.
Jina lake kwa kirefu lilikuwa ().
Anaheshimiwa kama mtakatifu. Sikukuu yake huadhimishwa tarehe 14 Julai.
Papa Klementi X alimtangaza mwenye heri tarehe 20 Juni 1675, halafu Papa Benedikto XIII alimtangaza mtakatifu tarehe 27 Desemba 1726.
Yesu mwema, mkombozi na rafiki yangu!
Nina kitu gani usichonipa wewe? Najua nini usiyonifundisha wewe?
Nina thamani gani usipokuwa nami?...
Ndiwe uliyeniumba, tena bila ya kuniuliza. Wewe umeniumba.
Elekeza macho yako kwangu, Bwana, na unihurumie,
kwa kuwa mimi ni mkiwa na maskini...
Kwa nini, Bwana Yesu wangu, wewe umesulubiwa,
nami nasaidiwa na watumishi wako?
Kwa nini wewe uchi, nami nina vazi?
Kwa nini wewe umepigwa makofi na kutiwa taji la miba,
nami nimepewa vitu vyema na kufarijiwa na fadhili nyingi?...
Mungu wa roho yangu, utukuzwe kwa yale uliyonijalia!
Bwana wangu, nafurahi kwamba u Mungu; jinsi hilo lilivyo zuri!
Gemma Galgani
Gemma Galgani ni jina fupi la Maria Gemma Umberta Pia Galgani (Borgo Nuovo, Camigliano, 12 Machi 1878 - Lucca 11 Aprili 1903), msichana mlei wa Italia aliyejitokeza kama Mkristo bora mwenye karama za pekee. Ameitwa "Binti wa Mateso" kwa jinsi alivyoshiriki yale ya Yesu.
Anaheshimiwa kama mtakatifu. Sikukuu yake ni tarehe 11 Aprili.
Papa Pius XII alimtangaza mwenye heri tarehe 14 Mei 1933 halafu mtakatifu tarehe 2 Mei 1940.
QRpedia
QRpedia ni mfumo wenye msingi kwenye Mtandao ambao unatumia kodi za QR kutoa makala ya Wikipedia kwa watumiaji, katika lugha ambazo wanapendelea.Kodi ya QR inazalishwa kwa urahisi kutoka kwa KISARA (Kioneshi Sanifu Rasilimali) lakini mfumo wa utendaji wa QRpedia anaongeza zaidi.
QRpedia ilianzishwa na Roger Bamkin, aliyekuwa mwenyekiti wa Wikimedia Uingereza, programu tumizi hii iliandikwa na Terence Edeni, na ilizinduliwa mwezi Aprili 2011. Kwa sasa inatumika katika jumba za makumbusho kadhaa ikiwa ni pamoja na makumbusho nchini Uingereza, Marekani na Hispania. Kodi ya programu hii ya inaweza kutumika tena chini ya leseni ya MIT
Wakati mtumiaji anaskani kodi ya QR ya QRpedia kwenye kifaa chao cha mkononi, kifaa kinasimbua kodi ya QR kuelekea kwa KISARA (Kioneshi Sanifu Rasilimali) kwa kutumia jina la kikoa "qrwp.org" na ambacho njia (sehemu ya mwisho) ni kichwa cha makala ya Wikipedia, na inatuma ombi kwa ajili ya makala maalum katika KISARA (Kioneshi Sanifu Rasilimali) kwenye seva ya mtandao ya QRpedia.Pia inarusha mpangilio wa lugha ya kifaa.
Seva ya QRpedia halafu inatumia API ya Wikipedia kuamua kama kuna toleo la makala maalum ya Wikipedia kwa lugha inayotumiwa na kifaa, na kama ni hivyo, inarudisha katika fomati yenye urafiki kwa simu.Kama hakuna toleo la makala linapatikana katika lugha iliyopendelewa, basi seva ya QRpedia inatoa chaguo la lugha inayopatikana, au tafsiri ya Google.
Kwa njia hii, QRcode moja inaweza kutoa makala hayo katika lugha nyingi,hata wakati jumba la makumbusho haliwezi kufanya tafsiri zake lenyewe. QRpedia pia inarekodi takwimu za matumizi.
QRpedia ilianzishwa na Roger Bamkin, aliyekuwa mwenyekiti wa Wikimedia Uingereza, na Terence Edeni ambaye ni mshauri wa mtandao wa simu, na QRpedia ilizinduliwa tarehe 9 Aprili 2011 katika jumba la makumbusho na sanaa la Derby katika tukio la pasi za bure, sehemu ya ushirikiano wa Glam/Derby kati ya jumba la makumbusho na Wikipedia, wakati ambapo zaidi ya 1,200 makala Wikipedia, katika lugha kadhaa, pia ziliundwa. Jina la mradi ni neno la portmanteau, kuchanganya herufi "ya QR" kutoka kodi ya QR (Quick Response)" na "pedia" kutoka "Wikipedia".
Ingawa iliumbwa nchini Uingereza, QRpedia inaweza kutumika katika sehemu yoyote ambapo simu ya mtumiaji ina ishara ya data (au na chombo cha kuskani kinachoweza kukumbuka URL mpaka ishara itakapopatikana) na, hadi Machi mwaka 2012, QRpedia inatumika katika:QRpedia pia ina inatumika nje ya taasisi hizo. Kwa mfano, Occupy movement inaitumia katika mabango ya kampeni.
Mnamo Januari 2012, QRpedia ilikuwa kati ya miradi minne (kutoka washiriki 79) ilitangazwa kuwa kampuni bunifu zaidi ya simu nchini Uingereza ya mwaka 2011 na mradi wa "Smart UK", na hivyo kuchaguliwa kushindana katika ya Mobile World Congress huko Barcelona, ​​tarehe 29 Februari 2012. Vigezo vilikuwa "kuwa na ufanisi, rahisi kuelewa na uwezo wa kuwa na athari dunia nzima".
Ajali ya Helikopta ya Polisi 2012, Kenya
Ajali ya Helikopta ya Polisi 2012 nchini Kenya ilihusisha ndege iliyoanguka ya aina ya helikopta iliyomilikiwa na polisi ya Kenya mnamo 10 Juni, 2012. AS350 Eurocopter ilianguka katika eneo la Ng'ong, na kuua abiria wote sita na wafanyakazi waliokuwepo. Kati ya walioaga dunia ni aliyekuwa Waziri wa mambo ya ndani na Usalama wa Kenya George Saitoti na Waziri wake Msaidizi Joshua Orwa Ojode.
AS350 Eurocopter iliondoka kutoka Uwanja wa Ndege wa Wilson, jijini Nairobi kwa safari kuelekea Ndhiwa ikiwa na usaidizi kamili wa Maafisa wawili wa Polisi wa Kenya kama marubani na abiria wanne: maafisa wawili wa serikali na maafisa wa Polisi waliofanya kazi kama walinzi wao. Mawasiliano ya mwisho ya redio na helikopta yalikuwa dakika tano baada ya kuondoka uwanja wa ndege wa Wilson saa 8:32 asubuhi masaa ya Kenya, halafu ndege hiyo ikatoweka kutoka kwa rada na baada ya dakika nyingine tano baadaye saa 8:42 asubuhi.Ilikuwa imeanguka katika eneo la Kibiku kwenye msitu wa Ngong nje tu ya Nairobi na kushika moto. Abiria wote sita waliuawa katika ajali;ndege ilikuwa imeharibika kabisa baada ya ajali, moto ulizuka baada ya kuanguka na kuchoma wahasiriwa "zaidi ya utambuzi". Waziri wa Usafiri, Amos Kimunya alitoa taarifa kuwa hali ya hewa ilikuwa "ya kawaida" wakati wa kuanguka kwa ndge hiyo na kulikuwa na muonekano wa kilomita 8 (5.0 mi).
Helikopta iliyoanguka, Eurocopter AS350 mkia nambari 5Y-CDT iliyotengenezwa viwandani mwaka 2011, ilikuwa imeenda safari kwa takriban masaa chini ya 100 wakati iliingia kuhudumia Polisi wa Kenya mwezi Januari mwaka 2012 na alikuwa kusanyiko la zaidi ya masaa 240 ya kusafiri angani tangu wakati huo.Ilikuwa imenunuliwa ili kuchukua nafasi ya helikopta nzee Mil Mi-17 za tawi la Polisi wa Kenya wa Angani.
Helikopta ilikuwa katika safari kutoka Nairobi hadi kijiji cha Ratang'a katika eneo la mbunge la Ndhiwa, Wilaya ya Homa Bay. Mawaziri wawili walikuwa wameabiri - Waziri wa mambo ya Ndani na Usalama George Saitoti, ambaye alikuwa ametangaza nia yake ya kugombea urais nchini Kenya, na Naibu wake Joshua Orwa Ojode - walikuwa wamepanga kuhudhuria mchango wa fedha katika Kanisa Katoliki la Nyarongi . Wawili hao walikuwa wahudhuria Misa, ambayo ilikatishwa na mkuu wa Wilaya na mkuu wa polisi Homa Bay, baada kutoa Habari kuhusu vifo vya wale wanaosubiri kuwasili kwao, ikiwa ni pamoja na mama na ndugu wengine wa karibu wa Joshua Orwa Odoje.
Agence Nationale de l'Aviation Civile et de la Météorologie
Agence Nationale de l'Aviation Civile et de la Météorologie de l'Union des Comores al maruf kama (ANACM) "National Civil Aviation and Meteorological Agency" ni mamlaka ya asasi ya anga ya Komori. Pia ndiyo inasimamia uchunguzi wa ajali za ndege na matukio mengine. Ofisi zake kuu ziko Moroni.
Scarborough
Scarborough ni mji kwenye pwani ya North Yorkshire, Uingereza. Ni moja ya makazi kubwa katika kanda, na wakazi zaidi ya 50,000, na pana mijini karibu kanda ya watu 100,000, na kubwa zaidi bahari mapumziko katika Pwani ya Mashariki.
Kuna sehemu nyingi duniani jina lake baada ya Scarborough ya Uingereza, wengi hasa wa kitongoji cha Toronto ni jina Scarborough pia (Canada).
Kirukanjia Meno-meupe
Virukanjia meno-meupe au virukanjia-zabadi ni wanyama wadogo wa nusufamilia Crocidurinae katika familia Soricidae wanaofanana na vipanya, lakini virukanjia si wagugunaji (oda Rodentia). Spishi hizi zinatokea Afrika, Asia na Ulaya ya kusini. Nusufamilia hii ina spishi ndogo kuliko virukanjia wote (kirukanjia wa Etruski aliye na 3.5 sm) na ile kubwa kuliko wote (Kirukanjia-kaya wa Asia aliye na sm 15). Spishi za Crocidurinae zina meno meupe, kinyume na zile za Soricinae ambazo zina meno mekundu, na zina harufu ya zabadi pia. Zina miiba mgongoni inayoonekana zikiogopa au zikikasirika. Rangi yao ni nyeusi, kijivu au kahawia. Hula wadudu, konokono na nyungunyungu hasa lakini mbegu na makokwa pia.
Kama ni lazima watoto wahamishwe, mama na watoto huunda mnyororo au msafara, kila mnyama akishikilia yule mbele yake. Mwenendo huu umeonwa pia miongoni mwa spishi kadhaa za jenasi "Sorex". Virukanjia meno-meupe wana akili kama ile ya mbwa. Wameonwa wakishirikiana katika kundi.
P. T. Barnum
Phineas Taylor Barnum (* 5 Julai 1810 Connecticut; † 7 Aprili 1891 Connecticut) alikuwa mfanyabiashara kutoka nchini Marekani.
Barnum Makumbusho tovuti rasmi
Uwezo Mia Mia
Uwezo Mia Mia ni wimbo ulioimbwa na Solo Thang akiwa na Godzillah. Wimbo unatoka katika albamu ya I Am Travellah iliyotoka mwaka wa 2011. Ni moja kati ya albamu alizotoa kiwa nchini Uingereza. Humu anamshirikisha msanii wa nyumbani Godzillah ambaye kwa sasa anaonekana kutingisha medani ya muziki wa hip hop kwa Tanzania. Hasa alisifika kwa mtindo wake wa freestyle. 
Katika wimbo wanazungumzia mambo kadha wa kadha yanahusu uhalisia au uhakika wa kufanya jambo unalotaka kwa asilimia 100.
Gregori wa Nisa
Gregori wa Nisa (Neocaesarea, 335 – Nisa, 395) alikuwa askofu wa Nisa miaka 372 - 376, 378 hadi kifo chake.
Anaheshimiwa kama mtakatifu na Kanisa Katoliki, Waorthodoksi, Waorthodoksi wa Mashariki, Walutheri na Waanglikana siku tofautitofauti.
Gregori, pamoja na kaka yake Basili Mkuu na rafiki yao Gregori wa Nazianzo wanatajwa kama Mababu wa Kapadokia.
Gregori hakuwa na kipaji cha uongozi cha kaka yake Basili, wala hakuathiri Kanisa kama Gregori wa Nazianzo, lakini alikuwa na akili na elimu kubwa zilizomwezesha kuchangia sana teolojia kuhusu Utatu na maisha ya kiroho.
Ee Mchungaji mwema, unakwenda wapi kuchunga,
wewe unayebeba mabegani kundi lako lote?
Kwa kuwa kondoo yule pekee
anawakilisha ubinadamu wote uliobeba mabegani mwako.
Unionyeshe mahali pa pumziko,
unifikishe kwenye majani mema ya kunilisha,
uniite kwa jina, ili mimi pia, niliye kondoo, niweze kusikia sauti yako
na kwa hiyo niweze kupata uzima wa milele:
“Unionyeshe mpenzi wa roho yangu”.
Ndivyo ninavyokuita, kwa kuwa jina lako liko juu ya kila jina na uelewa,
wala ulimwengu wote wa viumbe wenye akili hauwezi kulitaja nakulielewa.
Basi, jina lako, ambamo wema wako unajitokeza,
unawakilisha upendo wa roho yangu kwako.
Kwa kuwa ningewezaje kutokupenda, baada ya wewe kunipenda mno?
Ulinipenda hivi hata ukatoa uhai wako kwa kundi la malisho yako.
Haiwezekani kufikiria upendo mkuu kuliko huo.
Umelipa wokovu wangu kwa uhai wako.Maandishi yake yote katika lugha asili ya Kigiriki pamoja na ufafanuzi wa Kilatini yanapatikana katika mfululizo "Gregorii Nysseni Opera":
Mababu wa Kapadokia
Mababu wa Kapadokia ni jina linalojumlisha maaskofu watatu wa karne ya 4 kutoka mkoa huo (leo nchini Uturuki): Basili Mkuu (330-379), mdogo wake Gregori wa Nisa na rafiki yao mkubwa Gregori wa Nazianzo.
Patrologia Graeca
Patrologia Graeca (kwa kirefu: Patrologiae Cursus Completus, Series Graeca) ni mkusanyo wa maandishi ya Kigiriki, hasa ya Mababu wa Kanisa uliotolewa na J. P. Migne. Unafuata kwa jumla tarehe, kuanzia maandishi ya kwanza ya Ukristo hadi mwaka 1453.
Una magombo 166:
Henri II
Mtakatifu Henri II (6 Mei 972 – 13 Julai 1024), alikuwa kaisari wa Dola Takatifu la Kiroma tangu tarehe 7 Juni 1002 hadi tarehe 13 Julai 1024.
Ni kaisari pekee wa Ujerumani aliyetangazwa kuwa mtakatifu. Ilitokea Julai 1147 kwa tamko la Papa Klementi II. Sikukuu yake ni tarehe 13 Julai.
Mke wake, Kunegunda wa Luxembourg, akaja pia kutangazwa mtakatifu na Papa Innocent III mwaka 1200. Inasadikiwa kwamba hawakuzaa watoto kutokana na uamuzi wao wa kuishi katika ndoa kama kaka na dada kwa sababu za kidini.
Hakika Henri alijiunga kiroho na Wabenedikto kama mtawa wa nje.
Vilevile alijitahidi sana kushughulikia ustawi wa Kanisa Katoliki katika dola lake kwa kutetea haki za maaskofu na kuhimiza uaminifu wa mapadri kwa useja mtakatifu uliowapasa.
Popo-matunda
Popo-matunda ni aina za popo wanaokula matunda hasa. Kibiolojia ni mamalia wa familia Pteropodidae, familia pekee ya nusuoda Megachiroptera katika oda Chiroptera, wanaofanana na panya au mbwa mdogo mwenye mabawa. Kwa kawaida spishi hizi ni kubwa kuliko zile za nusuoda Microchiroptera (popo-wadudu) lakini kuna spishi zilizo ndogo kulika spishi fulani za popo-wadudu. Yumkini spishi kubwa kabisa ni popo-bweha wa Uhindi aliye na uzito wa kg 1.6, urefu wa mwili wa sm 40 na urefu wa mabawa wa hadi m 1.5. Mabawa ya popo-bweha mkubwa yana urefu wa hadi m 1.6. Spishi ndogo kabisa ni popo-matunda mabawa-madoa aliye na uzito wa g 15 na urefu wa mwili wa sm 5-6. Popo-matunda hula matunda au mbochi. Wale wanaokula matunda husambaza spishi za miti na wale wanaokula mbochi huchavusha maua. Kama popo wote hata popo-matunda hukiakia usiko na hulala mchana. Wakilala wananing'inia juu chini na kujifunika kwa mabawa. Takriban spishi zote hulala mitini, lakini spishi kadhaa hulala ndani ya mapango.
Kenya National Congress
Kenya National Congress ni chama cha kisiasa nchini Kenya kilichoanzishwa mwaka wa 1992 siku wakati wa siku za kwanza ya kurudi kwa Demokrasia ya vyama vingi kama matokeo ya mgawanyiko katika FORD-Asili..
Maroni
Mtakatifu Maroni (kwa Kiaramu ܡܪܝ ܡܪܘܢ, "Mar|Mār(y) Mārōn"; kwa ) alikuwa padri mwenye juhudi za kimisionari nchini Siria.
Ndiye mwanzilishi wa tapo la kiroho lenye jina lake ambalo lilizaa nchini Lebanon Kanisa la Wamaroni lililomo katika ushirika kamili na Kanisa la Roma na Kanisa Katoliki lote duniani.
Alifariki kati ya mwaka 406 na mwaka 423 akaheshimiwa kama mtakatifu.
Kuanzia karne ya 17, sikukuu yake inaadhimishwa tarehe 9 Februari.
Popo-wadudu
Popo-wadudu ni aina za popo wanaowinda wadudu hasa. Kibiolojia ni mamalia wa nusuoda Microchiroptera katika oda Chiroptera wanaofanana na panya mwenye mabawa. Kwa kawaida spishi hizi ni ndogo kuliko zile za nusuoda Megachiroptera (popo-matunda) lakini kuna spishi zilizo kubwa kulika spishi fulani za popo-matunda. Spishi ndogo kabisa ni popo pua-nguruwe aliye na urefu wa mm 29-33 na uzito wa g 2. Kwa hivyo popo huyu ni spishi ndogo kabisa ya mamalia pia. Kirukanjia wa Etruski anaweza kuwa na uzito mdogo zaidi (g 1.2-2.7) lakini ni mrefu zaidi (mm 36-53). Popo-wadudu hula wadudu hasa lakini spishi nyingine hula samaki, ndege na wanyama wadogo na hata damu. Hutumia miwangwi ya sauti yao ili kuyakamata mawindo yao. Spishi kadhaa hula matunda na mbochi na hizi hazitumii miwangwi.
Oda: Chiroptera
Ignas wa Laconi
Ignas wa Laconi, O.F.M. Cap. ni jina la kitawa la Vincenzo Peis (1701 - 11 Mei 1781) alikuwa bruda ombaomba wa shirika la Ndugu Wadogo Wakapuchini kutoka kijiji cha Laconi, mkoani Sardinia, (leo nchini Italia).
Alitangazwa na Papa Pius XII kuwa mwenye heri mwaka 1940, halafu mtakatifu mwaka 1951.
Januari mfiadini
Januari mfiadini (Benevento au Napoli, mkoa wa Campania, leo nchini Italia - Pozzuoli, Campania) alikuwa askofu na mfiadini wa karne ya 3
Anaheshimiwa na Kanisa Katoliki na Waorthodoksi kama mtakatifu. Sikukuu yake huadhimishwa hasa tarehe 19 Septemba.
Kamili wa Lellis
Kamili wa Lellis (Bucchianico, wilaya ya Chieti, Abruzzo, leo nchini Italia, 25 Mei 1550 - Roma, 14 Julai 1614) alikuwa padri na mwanzilishi wa shirika la kitawa maalumu kwa ajili ya huduma za wagonjwa: Watumishi wa Wagonjwa, kwa kifupi M.I.
Alitangazwa na Papa Benedikto XIV kuwa mwenye heri mwaka 1742, halafu mtakatifu mwaka 1746. Sikukuu yake huadhimishwa tarehe 14 Julai.
Watumishi wa Wagonjwa
Wakamili au (Makleri Watawa) Watumishi wa Wagonjwa ni jina la shirika la Kanisa Katoliki lililoanzishwa na Kamili wa Lellis.
Mnamo Juni 2006, shirika lilikuwa na kanda 14, baadhi yake zikiwa na nyumba za kitawa nje ya nchi husika, k.mf. katika Jimbo Kuu la Dar-es-Salaam nchini Tanzania.
Patrologia Latina
Patrologia Latina ni mkusanyo mkubwa wa maandishi ya Mababu wa Kanisa na waandishi wengine wa Kanisa Katoliki waliotumia lugha ya Kilatini.
Ulitolewa na Jacques-Paul Migne kati ya mwaka 1844 na 1855, ukifuatwa na faharasa kati ya mwaka 1862 na 1865.
"Patrologia Latina" ni sehemu ya kwanza ya "Patrologiae Cursus Completus", ikifuatwa na "Patrologia Graeca".
"Patrologia Latina" inaleta katika magombo 217 maandishi ya miaka zaidi ya 1000 kuanzia Tertullianus hadi Papa Innocent III.
Kamusi ya Kiswahili Sanifu
Kamusi ya Kiswahili Sanifu ni kamusi ya lugha ya Kiswahili iliyotolewa mara tatu na TUKI (sasa TATAKI).
Inaorodhesha vidahizo (maneno) kwenye kurasa 646, pamoja na maelezo, orodha ya vibadala, kurasa za picha, jedwali za vivumishi na viwakilishi na orodha ya majina ya nchi.
Konrad wa Parzham
Konrad wa Parzham O.F.M. Cap. ni jina la kitawa la Yohane Birndorfer, ambaye alizaliwa Bad Griesbach, Passau, Ufalme wa Bavaria, leo nchini Ujerumani mwaka 1818, akafariki Altötting, Bavaria, 1894.
Alikuwa bruda wa shirika la Wakapuchini na kufanya kazi ya bawabu kwenye patakatifu pa Altötting kwa miaka 40 na zaidi.
Alitangazwa na Papa Pius XI kuwa mwenye heri mwaka 1930 na mtakatifu mwaka 1934.
Lorenzo Ruiz
Lorenzo Ruiz (Binondo, Manila, Ufilipino 1600 hivi – Nagasaki, Japani 29 Septemba 1637), ni Mfilipino wa kwanza kutangazwa mtakatifu na Kanisa Katoliki.
Mlei huyo alifia dini ya Ukristo kisha kukataa kuhama Japani na kukana imani yake wakati wa dhuluma za watawala wa Edo (leo Tokyo) kutoka ukoo wa Tokugawa katika karne ya 17.
Papa Yohane Paulo II alimtangaza mfiadini mwenye heri tarehe 18 Februari 1981, halafu mtakatifu tarehe 18 Oktoba 1987.
Pamoja naye walitangazwa watakatifu na wanaheshimiwa kama wafiadini wa Japani (1633–1637):
Ludoviko askofu
Ludoviko wa Toulouse (Brignoles, Provence, Ufaransa, au Nocera Inferiore, Italia, Februari 1274 – Toulouse 19 Agosti 1297) alikuwa mwana wa mfalme wa Napoli Charles wa Anjou, halafu mtawa wa Ndugu Wadogo na askofu wa Kanisa Katoliki.
Alitangazwa na Papa Yohane XXII kuwa mtakatifu tarehe 7 Aprili 1317.
Antonio Gonzalez
Antonio Gonzalez, O.P. (takriban 1593 - 24 Septemba, 1637) ni mmojawapo kati ya Wakristo waliofia dini nchini Japani (1633-1637).
Alikwenda huko kama padri mmisionari kutoka Hispania.
Anaheshimiwa kama mtakatifu pamoja na Lorenzo Ruiz na wenzao waliotangazwa na Papa Yohane Paulo II kuwa wenye heri tarehe 18 Februari 1981 halafu watakatifu tarehe 18 Oktoba 1987.
Dominiko Ibáñez de Erquicia
Dominiko Ibanyez de Erquicia, O.P. (Errezil, Guipuzcoa, Hispania 1589 – 13 Agosti 1633) ni mmojawapo kati ya Wakristo waliofia dini nchini Japani (1633-1637).
Alikwenda huko kama padri mmisionari kutoka Hispania.
Anaheshimiwa kama mtakatifu pamoja na Lorenzo Ruiz na wenzao waliotangazwa na Papa Yohane Paulo II kuwa wenye heri tarehe 18 Februari 1981 halafu watakatifu tarehe 18 Oktoba 1987.
Hadithi
Hadithi (kutoka neno la Kiarabu) ni sehemu ya fasihi. Hasa kuna aina kuu mbili za hadithi:
Hadithi ni tungo za fasihi simulizi zitumiazo lugha ya nadharia.
Kwa maana ya pekee neno hili mara nyingi linataja hadithi za Mtume Muhammad ambazo zinahesabiwa kati ya misingi ya imani ya Uislamu.Hadithi ina vipera vitano (5)
Yakobo Kyushei Tomonaga
Yakobo Kyushei Tomonaga, O.P. (Kyudetsu, 1582 hivi - Nagasaki, 17 Agosti 1633) alikuwa padri kutoka Japani na mmojawapo kati ya Wakristo wa Kanisa Katoliki waliofia dini nchini humo.
Anaheshimiwa kama mtakatifu pamoja na Lorenzo Ruiz na wenzao waliotangazwa na Papa Yohane Paulo II kuwa wenye heri tarehe 18 Februari 1981 halafu watakatifu tarehe 18 Oktoba 1987.
Jordano Ansalone
Giacinto Giordano Ansalone, O.P. (1598 – 17 Novemba 1634) alikuwa padri mmisionari kutoka Italia na mmojawapo kati ya Wakristo wa Kanisa Katoliki waliofia dini nchini Japani.
Anaheshimiwa kama mtakatifu pamoja na Lorenzo Ruiz na wenzao waliotangazwa na Papa Yohane Paulo II kuwa wenye heri tarehe 18 Februari 1981 halafu watakatifu tarehe 18 Oktoba 1987.
Magdalena wa Nagasaki
Magdalena wa Nagasaki (|長崎のマグダレナ|Nagasaki no Magudarena) alikuwa mtawa wa Kanisa Katoliki kutoka Nagasaki, Japani, ambaye alifia dini yake mjini huko tarehe 16 Oktoba 1634 akiwa na umri wa miaka 23.
Wazazi wake walitangulia kufia dini mwaka 1620 hivi.
Papa Yohane Paulo II alimtangaza mwenye heri mfiadini tarehe 18 Februari 1981 na mtakatifu tarehe 18 Oktoba 1987.
Sila
Mtakatifu Sila au Siluano (kwa Kigiriki: Σίλας / Σιλουανός; karne ya 1 AD) ni mmojawapo kati ya viongozi muhimu zaidi wa Kanisa la mwanzo huko Yerusalemu.
Kutoka huko alitumwa mara nyingi kushughulikia matatizo mbalimbali (kuanzia Mdo 15:22) akawa mwenzi wa Mtume Paulo katika safari za kimisionari (kuanzia Mdo 16:25).
Anatajwa katika barua zake mbalimbali (k.mf. 2Kor 1:19).
Hatimaye alimsaidia Mtume Petro kuandika waraka yake wa kwanza (1 Pet 5:12).
Anaheshimiwa na madhehebu mengi ya Ukristo kama mtakatifu, ila tarehe ya sikukuu ni tofautofauti.
Vung Tau
Vũng Tàu (thành phố Vũng Tàu) mji mkuu, Jimbo la Ba Ria-Vung Tau, Vietnam, na km 1700 kutoka kusini mwa mji wa Hanoi. Kiwanja cha Ndege cha Vung Tau km 2 kutoka kaskazini mwa mji wa Vũng Tàu. Ho Chi Minh City, kutoka kaskazini mwa mji wa Vũng Tàu.
Alibhai Mulla Jeevanjee
Alibhai Mulla Jeevanjee (1856-1939) alikuwa mfanya biashara Mhindi ambaye alizaliwa Karachi iliyokuwa sehemu ya Uhindi wa Kiingereza. Alihamia Mombasa nchini Kenya katika Afrika ya Mashariki mwaka wa 1890 baada ya kukaa Australia kwa miaka michache.Alianza shughuli zake za urasirimali katika Karachi nchini Pakistan kabla ya kuhamia Afrika Mashariki. Mnamo 1895, A M Jeevanjee wa Karachi - kama alivyoitwa wakati huo, alipewa kandarasi ya kutafuta wafanyikazi na kampuni ya Imperial British East Africa iliyokuwa imepewa kandarasi ya kujenga reli.Wengi wa wafanyikazi hawa walitoka eneo la Punjab huko India. Kundi la kwanza kufika lilikuwa na jumla ya watu 350 na idadi iliongezeka kwa miaka sita ijayo na kufikia jumla ya wafanyikazi 31,895. Wengi wao walikuwa Sikhs, Wahindi na Waislamu ambao walifanya kazi kama vibarua wenye ujuzi, mafundi, waashi, maseremala, washonaji, mafundi wa mashine na waweka umeme.
Baadaye alifuatilia uana biashara kwa kufungua tawi la ofisi yake Karachi katika mji wa Mombasa. Alianza kufanya biashara zingine katika mkoa huo baada ya kusimamia ujenzi wa reli. Na ilianza kusambaza vifaa ambayo ni pamoja na chakula kwa wafanyikazi hao waliokuwa wanajenga reli.Kampuni yake pia ilipewa kandarasi za kujenga ofisi za serikali, vituo vya reli na ofisi za posta.
Alifuatilia maslahi mbalimbali ya biashara wakati wa kuishi kwake huko Australia na hata baada ya kuhamia Afrika Mashariki.
Wakati ujenzi wa reli ya Kenya-Uganda ilifika ziwa Victoria, Jeevanjee alizindua "Africa standard" ambayo ilikuwa gazeti ya kila wiki. Alikuwa ameajiri mhariri mwandishi, W.H. Tiller ambaye kazi yake ilikuwa kusimamia shughuli za gazeti hilo.Mnamo 1905, aliuza "Africa standard" kwa wafanyabiashara wawili wa Uingereza ambao walibadili jina la gazeti hilo kuwa "East African Standard". Baadaye mnamo 1910 gazeti hili likawa la kila siku na likahamisha makao yake makuu kutoka Mombasa hadi Nairobi ambao ulikuwa kituo cha kibiashara.
Alianza kujenga Bustani ya Jeevanjee mnamo 1904 ambayo baadaye alipeana kwa watu wa Nairobi mwaka wa 1906 kama mahali pa kupumzika.Bustani hiyo iligonga vichwa vya habari mwaka wa 1991 baada ya baadhi ya viongozi katika mamlaka kuwa na njama ya kegeuza bustani hiyo kuwa eneo la biashara.Kulikuwa na pendekezo la ujenzi wa egezo la ghorofa la gari. Hii ilikuwa dhidi ya matakwa ya Jeevanjee.Binti ya Jeevanjee aliyekuwa amebaki hai, marehemu Shirin Najmudean alihamia Nairobi ili kuzuia mapendeleo haya yaliyokuwa yamepangwa kwenye kipande hiki cha ardhi.
Bustani ya Jeevanjee
Bustani ya Jeevanjee ni bustani ya umma katika kitovu cha jiji la Nairobi, Kenya. Bustani ya Jeevanjee ilianzishwa na Alibhai Mulla Jeevanjee, mfanyabiashara mzaliwa wa Karachi, Pakistani aliyefika wakati wa ujenzi wa reli ya Uganda nchini Kenya.
Hii ndio bustani ya pekee katika mji inayomilikiwa moja kwa moja na raia, baada ya kuchangiwa kwa watu maskini wa Nairobi kama eneo la kupumzika (mbuga ilikuwa mali binafsi inayomilikiwa kwa niaba ya watu wa Nairobi).
Nyaraka (Biblia)
Nyaraka ni mtindo wa uandishi ulio maarufu hasa kutokana na zile zilizomo katika Biblia ya Kikristo.
Kati ya vitabu 27 vya Agano Jipya, 21 vina mtindo wa barua au nyaraka. Hiyo ni tofauti kabisa na Agano la Kale, ambamo vitabu kadhaa vinazileta, lakini si kitabu kizima hata kimoja.
Paulo ndiye aliyetumia zaidi mtindo huo ili afikie na ujumbe na mamlaka yake pale asipoweza kufikia kimwili.
Barua 14 zinahusishwa na yeye kwa namna moja au nyingine, wakati nyingine 7 zinahusishwa na Yakobo, Petro, Yohane na Yuda. Hii haina maana kwamba ziliandikwa zilivyo na Mitume hao.
Kwanza, tokea awali watu waliweza kuandika barua kwa mkono wao, au kwa kumuongoza karani aandike maneno yao wenyewe, au kwa kumpa maelekezo ya jumla kuhusu namna ya kuandika kama si kumuachia aandike anavyoona inafaa.
Zaidi ya hayo, wakati wa Mitume ilikuwa kawaida kuandika kwa kutumia jina la marehemu fulani maarufu kama kwa kumwezesha aendelee kutoa ujumbe aliokuwa anautoa maishani. Pengine aliyeandika hivyo alikuwa na uhusiano wa pekee na marehemu huyo kama mwanafunzi au mwandamizi wake.
Pengine maandishi hayo hayakuwa tu barua fupi za kuwasiliana kuhusu shida fulani, bali hati au insha ndefu kuhusu mada fulani: ndizo zinazostahili kuitwa nyaraka.
Ingawa tofauti kati ya barua na waraka inaeleweka kinadharia, pengine ni vigumu kugawa vitabu hivyo vya Agano Jipya katika makundi mawili: kwa hakika Eb ni waraka na 3Yoh ni barua, lakini nyingine ziko katikati.
Barua saba zisizohusishwa na Paulo zinaitwa Katoliki, maana zimekubaliwa na Kanisa lote, ingawa maana asili ya neno hilo ilikuwa kwamba ni kwa ajili ya watu wote, jambo ambalo si kweli.
Katika Biblia barua hazikupangwa kufuatana na tarehe za kuandikwa, bali zinatangulia zile za Paulo, na kati ya hizo zinatangulia zile kwa makanisa 7, zinafuata zile kwa watu binafsi 3 na mwisho waraka kwa Waebrania ambao haumtaji Paulo. Ndani ya makundi hayo, zinatangulia zile ndefu zaidi hadi zile fupi.
Sisi, tukitaka kuelewa zaidi ujumbe na maendeleo yake, ni afadhali tuzisome kwa mpangilio wa tarehe kadiri tunavyoweza kuikadiria.
2Pet, ambayo inafikiriwa kuwa ya mwisho kuandikwa, inashuhudia kwamba tayari barua za Paulo zilikuwa zimekusanywa na kuheshimiwa kama Maandiko Matakatifu.
David Rudisha
Daudi Lekuta Rudisha (aliyezaliwa 17 Desemba 1988) ni Mkenya mkimbiaji wa umbali wa kati.Yeye ndiye anashikilia rekodi ya Olimpiki na ya dunia ya mbio za mita 800.
Alizaliwa mjini Kilgoris, Wilaya ya Trans Mara nchini Kenya.Rudisha alienda shule ya St Patrick,shule ya upili ya Kimuron huko Iten, Wilaya ya Keiyo, ambayo inajulikana kwa kuwalea wakimbiaji kadhaa ikiwa ni pamoja na Wilson Kipketer aliyekuwa ameshikilia rekodi ya mbio za mita 800m kwa miaka kadhaa kabla ya Rudisha kujiunga na shule hiyo. Mnamo Aprili 2005 Japheth Kimutai alipendekeza Rudisha kwa James Templeton, na Rudisha akajiunga na kundi la wakimbiaji linalosimamiwa na Templeton.